निफ्टी में 72 अंक की गिरावट, सेंसेक्स के 30 शेयरों में से 17 में तेजी और 13 में गिरावट रही
BSE NSE Sensex Today, Stock Market Latest Updates  शेयर बाजार में हफ्ते के पहले कारोबारी दिन यानी आज सोमवार (24 जुलाई) को गिरावट देखने को मिल रही है। सेंसेक्स 55 अंक नीचे 66,629 के स्तर पर खुला है।
शेयर बाजार में हफ्ते के पहले कारोबारी दिन यानी आज सोमवार (24 जुलाई) को गिरावट देखने को मिली। सेंसेक्स 299 अंक गिरकर 66,384 के स्तर पर बंद हुआ। निफ्टी में भी 72 अंक की गिरावट रही, ये 19,672 के स्तर पर बंद हुआ। सेंसेक्स के 30 शेयरों में से 18 में तेजी और 12 में गिरावट देखने को मिली।
निफ्टी-50 के 25 शेयरों में तेजी रही
इंडसइंड बैंक, SBI लाइफ, डॉ रेड्‌डी, M&M, अल्ट्राटेक सीमेंट, पावर ग्रिड, बजाज फिनसर्व समेत निफ्टी-50 के 25 शेयरों में तेजी रही। ITC, कोटक बैंक, टेक महिंद्रा, रिलायंस, ब्रिटानिया, JSW स्टील, टाटा स्टील, LTIM और हिंदुस्तान यूनिलीवर समेत निफ्टी के 24 शेयरों में गिरावट देखने को मिली।
FMCG सेक्टर में सबसे ज्यादा 1.72% की गिरावट रही
NSE के 11 सेक्टोरल इंडेक्स में से 7 में गिरावट और 4 तेजी देखने को मिली। FMCG सेक्टर में सबसे ज्यादा 1.72% की गिरावट रही। बैंक, फाइनेंशियल सर्विसेज, IT, मीडिया, मेटल और प्राइवेट बैंक में गिरावट रही। वहीं ऑटो, फार्मा, PSU बैंक और रियल्टी सेक्टर में तेजी रही।
नेटवेब टेक IPO के शेयरों का अलॉटमेंट
नेटवेब टेक्नोलॉजीज इंडिया लिमिटेड के इनिशियल पब्लिक ऑफरिंग यानी IPO में आज शेयरों का अलॉटमेंट होगा। इन्वेस्टर्स को कंपनी के शेयर्स 26 जुलाई को डीमैट अकाउंट में क्रेडिट किए जाएंगे। इसके शेयर्स बॉम्बे स्टॉक एक्सचेंज (BSE) और नेशनल स्टॉक एक्सचेंज (NSE) दोनों पर 27 जुलाई को लिस्ट होंगे।
आज टाटा स्टील और TVS मोटर्स के नतीजे
आज टाटा स्टील और TVS मोटर्स का अप्रैल-जून तिमाही का रिजल्ट जारी करेंगे। इसके अलावा इस हफ्ते कई बड़ी कंपनियों के तिमाही नतीजे आएंगे, जो बाजार की दिशा तय करेंगे। आने वाले सप्ताह में लगभग 380 कंपनियां अपने तिमाही आंकड़े जारी करेंगी, जिनमें लार्सन एंड टुब्रो, टाटा मोटर्स, टाटा स्टील, एक्सिस बैंक, बजाज फाइनेंस, एशियन पेंट्स, डॉ रेड्डीज लैबोरेटरीज, बजाज ऑटो, HDFC एसेट मैनेजमेंट कंपनी, सिप्ला, श्री सीमेंट, टाटा कंज्यूमर प्रोडक्ट्स, टेक महिंद्रा, ACC, बजाज फिनसर्व, नेस्ले इंडिया और NTPC जैसे बड़े नाम शामिल हैं।
शुक्रवार को मार्केट में रही थी गिरावट
इससे पहले सेंसेक्स 887 अंक नीचे 66,684 के स्तर पर बंद हुआ था। वहीं निफ्टी 234 अंक गिरा। ये 19,745 के स्तर पर बंद हुआ था। निफ्टी IT इंडेक्स सबसे ज्यादा 4.09% टूटा था।
